**Dôvodová správa**

**A. Všeobecná časť**

Návrh zákona,  ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov sa predkladá ako iniciatívny materiál.

Predložený návrh predstavuje pokračovanie procesu elektronizácie volebných procesov. Cieľom predloženej úpravy je zabezpečiť elektronické spracúvanie údajov z kandidátnych listín doručených zapisovateľom príslušných volebných komisií prostredníctvom novovytvoreného informačného systému registra kandidátov a kandidátnych listín. Elektronické spracovanie pomôže odstrániť chybovosť na zoznamoch zaregistrovaných kandidátov a hlasovacích lístkoch a zároveň bude významnou oporou pre volebné komisie zodpovedné za registráciu kandidátov a kandidátnych listín pre jednotlivé druhy volieb. V neposlednom rade sa voličom uľahčí vyhľadávanie údajov o kandidátoch a vytvorí sa priestor pre rôzne sociologické výskumy a vyhľadávanie v zoznamoch zaregistrovaných kandidátov. Naplní sa tak spoločenská objednávka, aby najmä vo voľbách do orgánov územnej samosprávy bolo možné nájsť všetkých kandidátov na jednom mieste.

V súčasnosti vyhotovujú zoznam zaregistrovaných kandidátov príslušné volebné komisie zodpovedné za registráciu kandidátov a kandidátnych listín. Aplikačné problémy nastávajú najmä vo voľbách do orgánov samosprávy obcí. Vyskytovali sa rozdiely v údajoch na hlasovacom lístku a na zozname zaregistrovaných kandidátov a v dôsledku chýb na hlasovacích lístkoch bola potrebná výmena hlasovacích lístkov tesne pred voľbami, nezriedka aj v deň konania volieb pred otvorením volebných miestností a v najvážnejších prípadoch táto chybovosť mala za následok zrušenie výsledkov volieb. Chyby boli spôsobené potrebou prepisovania údajov, správnosť údajov na kandidátnej listine bolo možné overiť iba vizuálne, porovnaním údajov v občianskom preukaze, pričom táto kontrola vo viacerých prípadoch zlyhala. Vo voľbách do orgánov územnej samosprávy doposiaľ neexistuje jedno miesto, kde sa verejnosť môže oboznámiť s kandidátmi vo voľbách, ale informácie je potrebné dohľadávať na webových sídlach samosprávnych krajov, na webových sídlach obcí, prípadne na úradných tabuliach obce. Voliči mali pred voľbami do orgánov územnej samosprávy problémy získať údaje o kandidátoch v týchto voľbách.

Register kandidátov a kandidátnych listín bude slúžiť ako zdroj pre tlač a distribúciu zoznamu zaregistrovaných kandidátov a hlasovacích lístkov. Údaje z registra budú zároveň poskytované Štatistickému úradu Slovenskej republiky na účely spracovania výsledkov volieb.

Návrh zákona zároveň precizuje niektoré ustanovenia volebného zákona s cieľom ich náležitej a vykonateľnej aplikácie v praxi.

Návrh zákona má negatívny, rozpočtovo zabezpečený vplyv na rozpočet verejnej správy, pozitívny vplyv na informatizáciu a pozitívne vplyvy na služby verejnej správy pre občana. Zákon nemá vplyv na limit verejných výdavkov, sociálne vplyvy, vplyv na podnikateľské prostredie, vplyvy na životné prostredie, ani na manželstvo, rodičovstvo a rodinu.

Predložený návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj v súlade s právom Európskej únie.

Z hľadiska obsahu navrhovaná právna úprava nie je predmetom vnútrokomunitárneho pripomienkového konania.

Vzhľadom na potrebnú dĺžku legislatívneho procesu a dostatočnú legisvakanciu sa navrhuje účinnosť od 1. júna 2024. Prvýkrát by sa tento zákon aplikoval vo voľbách vyhlásených po nadobudnutí účinnosti tohto zákona.

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov |
| **Predkladateľ (a spolupredkladateľ)** |
| Ministerstvo vnútra Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov: -* |
| **Termín začiatku a ukončenia PPK** | *marec 2023* |
| **Predpokladaný termín predloženia na pripomienkové konanie** | *november 2023* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | *december 2023* |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*V súčasnosti je evidencia kandidátov a kandidátnych listín vykonávaná spôsobom, ktorý už naďalej nie je postačujúci. Evidencia kandidátov, kandidátnych listín a samotná evidencia zaregistrovaných kandidátov a zaregistrovaných kandidátnych listín nie je prehľadná, a preto je žiaduce vytvoriť jednotnú centralizovanú evidenciu kandidátov a kandidátnych listín pre rôzne druhy volieb.  |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Hlavným cieľom navrhovaného zákona je vytvoriť jednotný informačný systém, Register kandidátov a kandidátnych listín (ďalej len „register“), prostredníctvom ktorého by sa vykonávala evidencia kandidátov a kandidátnych listín v jednotlivých voľbách. Register by tak obsahoval potrebné údaje o kandidátoch vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí. Register bude vedený v elektronickej podobe, čím sa zabezpečí centralizácia predmetných údajov na jednom mieste, zvýši sa prehľadnosť a odstráni sa chybovosť na zoznamoch zaregistrovaných kandidátov a hlasovacích lístkoch. Údaje v ňom uvedené budú slúžiť ako zdroj pre tlač a distribúciu zoznamu zaregistrovaných kandidátov podľa politických strán a koalícií vo voľbách do Národnej rady Slovenskej republiky a vo voľbách do Európskeho parlamentu. Zároveň údaje uvedené v Registri budú slúžiť aj na vyhotovovanie originálu hlasovacieho lístka a na účely spracovania výsledkov volieb budú poskytované aj Štatistickému úradu Slovenskej republiky. |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Ministerstvo vnútra Slovenskej republiky, Štatistický úrad Slovenskej republiky, voliči, kandidáti, volebné komisie, zapisovatelia volebných komisii, okresné úrady, samosprávne kraje a obce. |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?**Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*V prípade neprijatia návrhu zákona by neprišlo k vytvoreniu Registra kandidátov a kandidátnych listín, nakoľko na jeho vytvorenie a uvedenie do praxe je nevyhnutná zmena volebného zákona. V takom prípade by evidencia kandidátov a kandidátnych listín nebola vedená v elektronickej podobe, čo by naďalej spôsobovalo jej neprehľadnosť a aplikačné problémy vyplývajúce z rozdielnosti údajov na hlasovacom lístku a na zozname zaregistrovaných kandidátov vyskytujúce sa najmä vo voľbách do orgánov samosprávy obcí.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [ ]  **Áno** [x]  **Nie***Ak áno, uveďte, ktorých vplyvov podľa bodu 9 sa goldplating týka:*  |
|  |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Keďže účinnosť zákona sa navrhuje od 1. júna 2024 a prvýkrát bude informačný systém Register kandidátov a kandidátnych listín aplikovaný do praxe vo voľbách vyhlásených po 1. júni 2024, účelnosť navrhovaných zmien bude priebežne sledovaná a vyhodnotená v čase, kedy dôjde k prvej implementácii informačného systému, s najväčšou pravdepodobnosťou v prípade realizácie tzv. doplňujúcich volieb do orgánov územnej samosprávy obcí. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[ ]  Nie |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam.* *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).**Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.**V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.* |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Ing. Eva Chmelová, riaditeľka odboru volieb, referenda a politických strán Ministerstva vnútra SR,č. t. 02/48592310, e-mail: eva.chmelova@minv.sk |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* CBA analýza, zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. |
| 1. **Stanovisko Komisie na posudzovanie vybraných vplyvov z PPK č. 049/2023**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**K doložke vybraných vplyvov** Komisia odporúča predkladateľovi rozdeliť prílohu „Doložka vybraných vplyvov“  na samostatné prílohy  (teda na súbory  - Doložka vybraných vplyvov, Analýza vplyvov na rozpočet verejnej správy, Analýza na informatizáciu spoločnosti, Analýza vplyvov na služby verejnej správy pre občana).Odôvodnenie: V zmysle bodu 4.2 Jednotnej metodiky na posudzovanie vybraných vplyvov sa doložka a jednotlivé analýzy vplyvov k návrhu legislatívneho materiálu predkladajú ako samostatná súčasť tohto návrhu.**Vyhodnotenie:**Akceptované, upravené v zmysle pripomienky. **K vplyvom na rozpočet verejnej správy**V doložke vybraných vplyvov je označený negatívny, čiastočne rozpočtovo zabezpečený vplyv, ktorý súvisí s vytvorením IS a tlačou a distribúciou zoznamu kandidátov. V analýze vplyvov v tabuľke č. 1 je v roku 2023 kvantifikovaný nárast výdavkov v sume 689 816 eur, ktorý je rozpočtovo zabezpečený. Nárast výdavkov, ktorý nie je rozpočtovo zabezpečený, je kvantifikovaný v roku 2024 a 2025 v sume 34 491 eur ročne a v roku 2026 v sume 774 491 eur. V časti *2.1.1. Financovanie* *návrhu* sa uvádza, že výdavky priamo súvisiace s budovaním IS sú v roku 2023 kryté z rozpočtového opatrenia MF SR č. 138/11/2023. Bežné výdavky súvisiace s prevádzkou IS, výdavky spojené s tlačou a distribúciou zoznamu kandidátov nie sú zohľadnené v rozpočte kapitoly MV SR. MV SR požaduje zvýšiť limit výdavkov a limit záväzného ukazovateľa štátneho rozpočtu o rozpočtovo nekrytý objem výdavkov.  Komisia žiada, aby všetky vplyvy vyplývajúce z návrhu zákona boli zabezpečené v rámci schválených limitov kapitoly MV SR, bez dodatočných požiadaviek na rozpočet verejnej správy. V nadväznosti na uvedené je potrebné upraviť doložku vybraných vplyvov a analýzu vplyvov tak, aby z nich nevyplýval rozpočtovo nekrytý vplyv. Taktiež je potrebné vypustiť úlohu C.1. pre podpredsedu vlády povereného riadením Ministerstva financií SR z návrhu uznesenia.Komisia žiada analýzu vplyvov doplniť o výpočty, na základe ktorých bol vyčíslený vplyv na rozpočet verejnej správy.**Vyhodnotenie:**Akceptované, upravené v zmysle pripomienky. Kapitálové výdavky priamo súvisiace s realizáciou projektu budovania informačného systému sú v roku 2023 rozpočtovo kryté z rozpočtového opatrenia Ministerstva financií Slovenskej republiky č. 138/11/2023. Bežné výdavky súvisiace s prevádzkou informačného systému v rokoch 2024 až 2026 po jeho nasadení do prevádzky budú hradené z vlastných rozpočtových prostriedkov kapitoly ministerstva vnútra.Výdavky spojené s tlačou a distribúciou zoznamu kandidátov sú v tomto štádiu predkladaného materiálu bezpredmetné, keďže táto úprava nie je v návrhu zákona zahrnutá.  |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1/A

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2023** | **2024** | **2025** | **2026** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **689 816** | **34 491** | **34 491** | **34 491**  |
| v tom: Ministerstvo vnútra SR | 689 816 | 34 491 | 34 491 | 34 491 |
| ***z toho:***  |  |  |  |  |
| ***- vplyv na ŠR*** | **689 816** | **34 491** | **34 491** | **34 491** |
| *Rozpočtové prostriedky* | **689 816** | **34 491** | **34 491** | **34 491** |
|  *EÚ zdroje* | 0 | 0 | 0 | 0 |
|  *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.* *o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.* *o rozpočtovej zodpovednosti* | 0 | 0 | 0 | 0 |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov**  | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **689 816** | **34 491** | **34 491** | **34 491** |
| v tom: Ministerstvo vnútra SR | 689 816 | 34 491 | 34 491 | 34 491 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

Tabuľka č. 1/B

|  |  |  |  |  |
| --- | --- | --- | --- | --- |
|   | **2023** | **2024** | **2025** | **2026** |
| **Vplyvy na limit verejných výdavkov verejnej správy celkom (v metodike ESA 2010)** | **0** | **0** | **0** | **0** |
| v tom: za každý subjekt verejnej správy zvlášť / program zvlášť | 0 | 0 | 0 | 0 |
| **z toho:** |   |   |   |   |
| **vplyv na limit verejných výdavkov ŠR** | **0** | **0** | **0** | **0** |
| **vplyv na limit verejných výdavkov ostatných subjekty verejnej správy** | **0** | **0** | **0** | **0** |
| **vplyv na limit verejných výdavkov ďalších súčastí rozpočtu verejnej správy** |  |  |  |  |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Podľa § 37 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „zákon
č. 180/2014 Z. z.“) sa výdavky spojené s voľbami uhrádzajú zo štátneho rozpočtu. Finančné prostriedky na zabezpečenie prípravy a vykonania volieb sa rozpočtujú v kapitole Ministerstva vnútra Slovenskej republiky (ďalej len „ministerstvo vnútra“).

Návrh zákona má negatívny vplyv na rozpočet verejnej správy, tento je však rozpočtovo zabezpečený. Kapitálové výdavky priamo súvisiace s realizáciou projektu budovania ISVS sú v roku 2023 rozpočtovo kryté z rozpočtového opatrenia Ministerstva financií Slovenskej republiky č. 138/11/2023. Bežné výdavky súvisiace s prevádzkou ISVS v rokoch 2024 až 2026 po jeho nasadení do prevádzky a podpise SLA kontraktu budú, vzhľadom aj na zanedbateľnú výšku predpokladaných výdavkov, hradené z vlastných rozpočtových prostriedkov kapitoly ministerstva vnútra.

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Na evidenciu kandidátov a evidenciu kandidátnych listín vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí ministerstvo vnútra utvára a spravuje informačný systém Register kandidátov a kandidátnych listín (ďalej len „register“). Údaje uvedené v registri o zaregistrovaných kandidátoch a zaregistrovaných kandidátnych listinách za jednotlivé druhy volieb, tak budú podľa návrhu novely zákona slúžiť na vyhotovovanie zoznamu kandidátov podľa politických strán a koalícií a jeho tlač a distribúciu vo voľbách do Národnej rady Slovenskej republiky a vo voľbách do Európskeho parlamentu a na vyhotovovanie originálu hlasovacieho lístka.

.......................................................................................................................................................

**2.2.2. Charakteristika návrhu:**

zmena sadzby

 zmena v nároku

 x nová služba alebo nariadenie (alebo ich zrušenie)

 kombinovaný návrh

 iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |
| --- | --- |
| **Objem aktivít** | **Odhadované objemy** |
| **2023** | **2024** | **2025** | **2026** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Dopad na štátny rozpočet z titulu vytvorenia a spravovania informačného systému, ktorý slúži na evidenciu kandidátov a kandidátnych listín v jednotlivých voľbách, vychádza z výpočtov obsiahnutých v CBA analýze projektu budovania ISVS a súvisí len s realizáciou tohto projektu. Proces informatizácie zahŕňa výdavky v rámci kategórie 700 – Kapitálové výdavky v sume 689 816 eur, ktoré sú rozpočtovo kryté z rozpočtového opatrenia Ministerstva financií Slovenskej republiky č. 138/11/2023. Zabezpečenie prevádzky registra predpokladá výdavky v rámci kategórie 630 – Tovary a služby v celkovej výške 103 473 eur, a to vo výške 34 491 eur za tri rozpočtové roky, ktoré budú kryté z vlastných rozpočtových zdrojov kapitoly ministerstva vnútra.

 Tabuľka č. 3

|  |  |  |
| --- | --- | --- |
| **Príjmy (v eurách)** | **Vplyv na rozpočet verejnej správy** | **poznámka** |
| **2023** | **2024** | **2025** | **2026** |
| **Daňové príjmy (100)1** |  |  |  |  |   |
| **Nedaňové príjmy (200)1** |  |  |  |  |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Vplyv na príjmy verejnej správy celkom** | **0** | **0** | **0** | **0** |   |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

 Tabuľka č. 4/A

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **2023** | **2024** | **2025** | **2026** |
| **Bežné výdavky (600) Ministerstvo vnútra SR** | **0** | **34 491** | **34 491** | **34 491** |   |
|  Mzdy, platy, služobné príjmy a ostatné osobné vyrovnania (610) | 0 | 0 | 0 | 0 |   |
|  Poistné a príspevok do poisťovní (620) | 0 | 0 | 0 | 0 |   |
|  Tovary a služby (630)2 | 0 | 34 491 | 34 491 | 34 491 |  Prevádzka systému |
|  Bežné transfery (640)2 | 0 | 0 | 0 | 0 |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700) Ministerstvo vnútra SR** | **689 816** | **0** | **0** | **0** |   |
|  Obstarávanie kapitálových aktív (710)2 | 689 816 | 0 | 0 | 0 |  Obstaranie projektu |
|  Kapitálové transfery (720)2 | 0 | 0 | 0 | 0 |   |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |   |
| **Vplyv na výdavky verejnej správy celkom** | **689 816** | **34 491** | **34 491** | **34 491** |   |

 2 – výdavky rozpísať až do položiek platnej ekonomickej klasifikácie

 **Poznámka:**

 Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

 Tabuľka č. 4/B

|  |  |  |
| --- | --- | --- |
| **Vplyvy (v metodike ESA 2010)** | **Vplyv na limit verejných výdavkov subjektu verejnej správy** | **poznámka** |
| **2023** | **2024** | **2025** | **2026** |
| **Kapitálové príjmy (230)** |  |  |  |  |  |
| **Bežné výdavky (600)** |  |  |  |  |   |
|  Mzdy, platy, služobné príjmy a ostatné osobné vyrovnania (610) |  |  |  |  |   |
|  Poistné a príspevok do poisťovní (620) |  |  |  |  |   |
|  Tovary a služby (630)2 |  |  |  |  |   |
|  Bežné transfery (640)2 |  |  |  |  |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |   |
|  Obstarávanie kapitálových aktív (710)2 |  |  |  |  |   |
|  Kapitálové transfery (720)2 |  |  |  |  |   |
| **Vplyv na limit verejných výdavkov subjektu verejnej správy celkom** | **0** | **0** | **0** | **0** |   |

 2 – výdavky rozpísať až do podpoložiek platnej ekonomickej klasifikácie

 **Poznámka:**

 Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

 Tabuľka č. 5

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **2023** | **2024** | **2025** | **2026** |
| **Počet zamestnancov celkom** |  |  |  |  |   |
|  **z toho vplyv na ŠR** |  |  |  |  |  |
| **Priemerný mzdový výdavok (v eurách)** |  |  |  |  |   |
|  **z toho vplyv na ŠR** |   |   |   |   |   |
| **Osobné výdavky celkom (v eurách)** | **0** | **0** | **0** | **0** |  |
| **Mzdy, platy, služobné príjmy a ostatné osobné vyrovnania (610)** |  |  |  |  |  |
|  **z toho vplyv na ŠR** |  |  |  |  |   |
| **Poistné a príspevok do poisťovní (620)** |  |  |  |  |  |
|  **z toho vplyv na ŠR** |  |  |  |  |   |
|  |  |  |  |  |  |
| **Poznámka:** |  |  |  |  |  |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. |  |
| Kategórie 610 a 620 sú z tejto prílohy prenášané do príslušných kategórií prílohy „výdavky“. |  |  |  |

**2.2.5. Výpočet vplyvov na dlhodobú udržateľnosť verejných financií**

Uveďte model, ktorý bol použitý na stanovenie vplyvov na príjmy a výdavky v dlhodobom horizonte, ako aj predpoklady, z ktorých ste vychádzali a boli v modeli zahrnuté. Popíšte použitý model spolu s jeho modifikáciami, ak boli pri výpočte vykonané.

 Tabuľka č. 6

|  |  |  |
| --- | --- | --- |
| **Dlhodobá udržateľnosť** | **Vplyv na verejné financie** | **Poznámka** |
| d | d + 10 | d + 20 | d + 30 | d + 40 |
| Vplyv na výdavky v p. b. HDP |  |  |  |  |  |  |
| Vplyv na príjmy v p. b. HDP |  |  |  |  |  |  |
| Vplyv na bilanciu v p. b. HDP |  |  |  |  |  |  |

**Poznámka:**

Písmeno „d“ označuje prvý rok nasledujúcej dekády.

Tabuľka sa vypĺňa pre každé opatrenie samostatne. V prípade zavádzania viacerých opatrení sa vyplní aj tabuľka obsahujúca aj kumulatívny efekt zavedenia všetkých opatrení súčasne.“

|  |
| --- |
| **Analýza vplyvov na informatizáciu spoločnosti** |
| **Budovanie základných pilierov informatizácie** |
| **Biznis vrstva** | **A – nová služba****B – zmena služby** | **Kód koncovej služby** | **Názov koncovej služby** | **Úroveň elektronizácie** |
| **6.1.** Predpokladá predložený návrh zmenu existujúcich koncových služieb verejnej správy alebo vytvorenie nových služieb pre občana alebo podnikateľa? | *A* | *ks\_351422* | *Evidovanie a registrovanie kandidátov* | *4* |
| *A* | *ks\_351423* | *Evidovanie a registrovanie kandidátnych listín* | *4* |
| *A* | *ks\_351551* | *Zverejňovanie zoznamu zaregistrovaných kandidátov* | *4* |
| **Aplikačná a technologická vrstva** | **A – nový systém****B – zmena systému** | **Kód systému** | **Názov systému** | **Vo vládnom cloude – áno / nie** |
| **6.2.** Predpokladá predložený návrh zmenu existujúceho alebo vytvorenie nového informačného systému verejnej správy? Predpokladá správca umiestnenie informačného systému vo vládnom cloude? | *A* | *isvs\_11320* | *Informačný systém Registra kandidátov a kandidátnych listín* | *áno* |
| **Financovanie procesu informatizácie** | **Rezortná úroveň** | **Nadrezortná úroveň** | **A - z prostriedkov EÚ B - z ďalších zdrojov financovania** |
| **6.3.** Vyžaduje si proces informatizácie finančné investície?*(Uveďte príslušnú úroveň financovania a kvantifikáciu finančných výdavkov uveďte v analýze vplyvov na rozpočet verejnej správy.)* | *A* | *NIE* |  |
| **Zjednodušenie prístupu ku konaniu a odstraňovanie byrokracie** |
| **Elektronické konanie** |
| **6.4.1.** Predpokladá predložený návrh vedenie konania o právach, právom chránených záujmoch alebo povinnostiach fyzických osôb a právnických osôb? |

|  |
| --- |
|[ ]  **Áno** |
|[x]  **Nie** |

 | *Navrhuje sa zjednodušenie zápisu , evidovanie a kontrola údajov o kandidátoch vo voľbách v Registri kandidátov a kandidátnych listín.* |
| **6.4.2.** Je dané konanie možné v celku vykonať elektronicky? |

|  |
| --- |
|[ ]  **Áno** |
|[x]  **Nie** |

 | *Zjednodušuje sa samotný zápis kandidátov, overenie ich totožnosti a eliminujú sa potenciálne chyby pri manuálnom zadávaní údajov o kandidátovi. Proces predloženia niektorých dokladov zostava nezmenený (naďalej v listinnej podobe).* |
| **6.4.3.** Je úprava konania kompatibilná s inštitútmi zákona o e-Governmente a je na dané konanie zákon o e-Governmente možné použiť? |

|  |
| --- |
|[ ]  **Áno** |
|[x]  **Nie** |

 | *Nie je možné uplatniť celý proces konania elektronicky podľa zákona o e-Governmente. Podávanie kandidátnych listín a zákonom predpísaných príloh je potrebné zachovať v listinnej podobe.* |
| **Zásada „jedenkrát a dosť“** |
| **6.5.1.** Predpokladá predložený návrh predkladanie dokumentov, informácií alebo preukazovanie skutočností (ďalej len „údaje“) orgánu, ktorý konanie vedie? |

|  |
| --- |
|[x]  **Áno** |
|[ ]  **Nie** |

 | *Úprava predkladania kandidátnych listín zostáva zachovaná v listinnej podobe a pravdivosť údajov potvrdzujú kandidáti vyhlásením kandidáta. Systém umožňuje podľa zadaného rodného čísla overiť správnosť údajov.* |
| **6.5.2.** Predpokladá predložený návrh, aby sa predkladali údaje, ktoré sa nachádzajú v zákonom ustanovenej evidencii vedenej orgánom, ktorý konanie vedie alebo iným orgánom? |

|  |
| --- |
|[x]  **Áno** |
|[ ]  **Nie** |

 | *Predložený návrh iba mení rozsah údajov uvádzaných na kandidátnej listine, kde údaj dátum narodenia sa nahrádza údajom rodné číslo.* |
| **6.5.3.** Budú údaje poskytované režimom podľa zákona č. 177/2018 Z.z. v znení neskorších predpisov alebo iným obdobným spôsobom, ktorý zabezpečí, aby si údaje orgán, ktorý konanie vedie, získaval z úradnej moci a nemuseli mu byť predkladané subjektom súkromného práva, navrhovateľom, žiadateľom, účastníkom konania (ďalej len „účastník konania“)? |

|  |
| --- |
|[x]  **Áno** |
|[ ]  **Nie** |

 | *Na účely podania kandidátnej listiny je potrebné, aby kandidát o sebe uviedol osobné údaje, ktorými kandidát prehlasuje a preukazuje, že je oprávnený kandidovať vo voľbách.*  |
| **6.5.4.** Ak si orgán, ktorý konanie vedie, údaje nebude získavať z úradnej moci ale mu budú predkladané účastníkom konania, je v návrhu upravené prechodné obdobie, po ktorého uplynutí si údaje orgán, ktorý konanie vedie, bude získavať z úradnej moci? |

|  |
| --- |
|[ ]  **Áno** |
|[x]  **Nie** |

 | *Kandidát vo voľbách aj v budúcnosti bude na kandidátnej listine uvádzať údaje upravené zákonom. Register upravuje spôsob overovania údajov za účelom poskytnutia podpory pre volebné komisie, ktoré registrujú kandidátne listiny a kandidátov vo voľbách.* |
| **Výmena údajov medzi orgánmi verejnej moci** |
| **6.6.1.** Predpokladá predložený návrh zriadenie novej evidencie údajov alebo upravuje vedenie evidencie údajov? |

|  |
| --- |
|[x]  **Áno** |
|[ ]  **Nie** |

 | *Návrh upravuje vedenie evidencie.* |
| **6.6.2.** Umožňuje predložený návrh poskytovanie údajov z evidencie iným orgánom verejnej moci, resp. iným osobám na plnenie ich zákonom ustanovených úloh bez obmedzenia subjektu (teda vo všetkých prípadoch, kedy tieto údaje na plnenie zákonom ustanovených úloh potrebujú)? |

|  |
| --- |
|[x]  **Áno** |
|[ ]  **Nie** |

 | *Áno, systém umožňuje prístup volebným orgánom, obciam, samosprávnym krajom, Štatistickému úradu SR ako aj dodávateľovi na zabezpečenie služieb tlače hlasovacích lístkov a zoznamu zaregistrovaných kandidátov.* |
| **6.6.3.** Je zabezpečené poskytovanie údajov z evidencie elektronicky a automatizovaným spôsobom? |

|  |
| --- |
|[x]  **Áno** |
|[ ]  **Nie** |

 |  |
| **6.6.4.** Je na poskytovanie údajov z evidencie využitý režim podľa zákona č. 177/2018 Z.z. v znení neskorších predpisov? |

|  |
| --- |
|[ ]  **Áno** |
|[x]  **Nie** |

 |  |
| **Referenčné údaje** |
| **6.7.1.** Predpokladá predložený návrh zriadenie novej evidencie údajov alebo upravuje vedenie evidencie údajov, ktoré budú navrhnuté na zaradenie do zoznamu referenčných údajov podľa § 51 zákona č. 305/2013 Z.z. o e-Governmente? |

|  |
| --- |
|[ ]  **Áno** |
|[x]  **Nie** |

 |  |
| **6.7.2.** Kedy je plánované zaradenie údajov z evidencie do zoznamu referenčných údajov podľa § 51 zákona č. 305/2013 Z.z. o e-Governmente? |

|  |  |
| --- | --- |
|  |  |
|  |  |

 | *Neplánuje sa* |

|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom**  |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)*  |
| Vedenie zoznamov zaregistrovaných kandidátov vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí v listinnej podobe. |
| *Nová služba (konkretizujte a popíšte)* |
| Zoznam zaregistrovaných kandidátov vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí sa bude viesť elektronicky prostredníctvom novovzniknutého Registra kandidátov a kandidátnych listín.  |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby*  |
| Registrácia kandidátov a kandidátnych listín, evidencia zaregistrovaných kandidátov a kandidátnych listín. |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 180/2014 Z. z. o podmienkach výkonu volebného práva a o zmene niektorých zákonov v znení neskorších predpisov. |
| *Subjekt, ktorý je na základe platnej právnej úpravy oprávnený službu poskytovať*  |
| Ministerstvo vnútra Slovenskej republiky, volebné komisie. |
| **7.1.3 O aký vplyv na službu verejnej správy ide?**  |
| *Priamy vplyv (popíšte)*  |
| Elektronizácia volebných procesov (vznik Registra kandidátov a kandidátnych listín). |
| *Nepriamy vplyv (popíšte)*  |
|  |
| **7.2 Vplyv služieb verejnej správy na občana** |
| **7.2.1 Náklady**  |
| *Zníženie priamych finančných nákladov*  |
|  |
| *Zvýšenie priamych finančných nákladov* |
|  |
| *Zníženie nepriamych finančných nákladov* |
|  |
| *Zvýšenie nepriamych finančných nákladov* |
|  |
| **7.2.2 Časový vplyv**  |
| *Zvýšenie času vybavenia požiadavky (popíšte)* |
|  |
| *Zníženie času vybavenia požiadavky (popíšte)* |
| Rýchlejšie vyhľadávanie informácií o kandidátoch v jednotlivých druhoch volieb (informácie budú združené na jednom mieste). |
| **7.2.3 Ktorá skupina občanov bude predloženým návrhom ovplyvnená?** *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Oprávnení voliči vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?**  |
| *Nové povinnosti (identifikujte)*  |
|  |
| *Zanikajúce povinnosti (identifikujte)* |
|  |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?** *Ktoré subjekty verejnej správy sú účastné procesu poskytnutia služby?*  |
| Ministerstvo vnútra Slovenskej republiky, okresné úrady, obce. |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?**   |
| *Nové povinnosti (identifikujte)* |
|  |
| *Zanikajúce povinnosti (identifikujte)* |
| Zaniká povinnosť manuálneho prepisovania a následného vyhotovovania zoznamov kandidátov, čím sa znižuje riziko chybovosti údajov, ako aj riziko možného spochybnenia výsledkov volieb.  |

**B. Osobitná časť**

**K čl. I**

**K bodu 1**

 Ustanovuje sa vytvorenie informačného systému Register kandidátov a kandidátnych listín vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí (ďalej len „register“).

 Register slúži na evidenciu kandidátnych listín a kandidátov, ktorých kandidátne listiny boli doručené v zákonom ustanovenej lehote a zákonom ustanoveným spôsobom. Tiež slúži na overenie údajov fyzických osôb – kandidátov pre jednotlivé druhy volieb. Overovanie sa nevzťahuje na kandidátov na prezidenta Slovenskej republiky, pretože návrh na kandidáta na prezidenta preskúmava predseda Národnej rady Slovenskej republiky.

 Údaje o kandidátoch a kandidátnych listinách zapisuje do registra v rozsahu údajov podľa jednotlivých druhov volieb zapisovateľ príslušnej volebnej komisie bezodkladne po doručení kandidátnej listiny. Zapisovateľ volebnej komisie zároveň overuje správnosť údajov o fyzických osobách v registri fyzických osôb. Po zaregistrovaní príslušného kandidáta alebo kandidátnej listiny sa údaje v registri považujú za platné, keďže ďalej slúžia na zákonom vymedzené účely.

 Zákon ustanovuje zároveň rozsah zapisovaných údajov, pričom odlišný rozsah údajov opäť platí pre kandidátov na prezidenta Slovenskej republiky, návrhy ktorých prijíma a preskúmava predseda Národnej rady Slovenskej republiky.

 Po zaregistrovaní kandidátov a kandidátnych listín údaje v rozsahu uvádzanom na hlasovacom lístku budú prístupné všetkým na webovom sídle ministerstva vnútra. Tým sa uľahčí prístup pre širokú verejnosť k údajom o kandidátoch pre všetky druhy volieb na jednom mieste. Prehľadný systém vedenia zoznamu kandidátov a kandidátnych listín bude zároveň napĺňať časovo neobmedzené právo verejnosti na informácie, ktoré budú môcť byť využité médiami, na štatistické účely, sociologické výskumy a pod. Vzhľadom na to sa neustanovuje doba zverejnenia týchto údajov, keďže svojím charakterom nezasahujú žiadnym neprimeraným spôsobom do integrity osôb, ktorých sa týkajú; ide výlučne o údaje o zaregistrovaných kandidátoch v rozsahu údajov, ktoré sa uvádzajú na hlasovacom lístku a teda o údaje, ktorých zdieľanie s verejnosťou je súčasťou realizácie tak aktívneho, ako aj pasívneho volebného práva.

Význam registra nespočíva iba v prístupnosti pre verejnosť, najväčší význam spočíva v tom, že tieto údaje slúžia ako zdroj pre tlač hlasovacích lístkov, tlač zoznamov zaregistrovaných kandidátov a kandidátnych listín a v neposlednom rade údaje budú poskytované Štatistickému úradu Slovenskej republiky na účely spracovania výsledkov volieb prostredníctvom informačného systému Štatistického úradu Slovenskej republiky.

Zákon zároveň ustanovuje, ktoré údaje sa verejnosti nesprístupňujú. Ide najmä o osobné údaje v rozsahu rodné číslo, pohlavie a adresa trvalého pobytu a tiež všetky osobné údaje nezaregistrovaného kandidáta, kandidáta na nezaregistrovanej kandidátnej listine, alebo kandidáta, ktorý bol z kandidátnej listiny vyčiarknutý. Doba na uchovanie osobných údajov sa ustanovuje na päť rokov. Doba piatich rokov je odôvodnená potrebou uchovania príslušných údajov v informačnom systéme v rámci plynúceho volebného obdobia, pre ktoré sa údaje do systému zapísali. Tieto údaje nebudú v žiadnom ohľade prístupné verejnosti a z informačného systému dôjde k ich úplnému výmazu po uplynutí päťročnej doby.

**K bodom 2 a 3**

Precizovaním znenia naposledy novelizovaného ustanovenia sa zabezpečuje, aby sa zverejňovali zápisnice nielen podpísané, ale aj odsúhlasené volebnou komisiou vyššieho stupňa. Zároveň sa zabezpečuje, aby zápisnicu uverejňovali orgány, ktoré zápisnicou disponujú.

Zápisnica okresnej volebnej komisie sa doručuje Štátnej komisii pre voľby a kontrolu financovania politických strán a nie Štatistickému úradu Slovenskej republiky. Z toho dôvodu je potrebné v navrhovanom znení nahradiť ako povinnú osobu na zverejnenie štátnu komisiu namiesto štatistického úradu. Štatistický úrad disponuje len údajmi zo zápisníc volebných komisií všetkých stupňov, ktoré do informačného systému zapísali volebné komisie. Informačný systém na základe zadaných údajov generuje zápisnice všetkých ~~druhov~~ stupňov volebných komisií v konkrétnych voľbách, avšak štatistický úrad ~~však~~ nemá dôvod disponovať zápisnicou, ktorú členovia príslušnej volebnej komisie po vyhotovení listinnej formy zápisnice podpisujú.

**K bodu 4**

Rozsah údajov o kandidátoch uvádzaných na kandidátnych listinách sa mení tak, že údaj o dátume narodenia sa nahrádza údajom rodné číslo. Rodné číslo je identifikačným údajom, na základe ktorého je možné v systéme registra fyzických osôb identifikovať osobu a vykonať kontrolu správnosti údajov kandidátov. Táto zmena sa opätovne nevzťahuje na kandidátov na prezidenta, keďže kandidáta na prezidenta overuje a registruje predseda Národnej rady Slovenskej republiky.

**K bodu 5**

V návrhu zákona sa vypúšťa preskúmavanie kandidátnych listín prostredníctvom sumarizačného útvaru príslušnej volebnej komisie, keďže toto preskúmavanie je nahradené overovaním v registri fyzických osôb a samotným informačným systémom.

**K bodu 6**

 Vo voľbách do Európskeho parlamentu sa zosúlaďuje lehota na doručenie hlasovacích lístkov obciam tak, ako je to ustanovené aj vo voľbách do Národnej rady Slovenskej republiky.

**K bodu 7**

Vypúšťajú sa časti ustanovení, ktoré nie sú uplatniteľné vzhľadom na to, že vo voľbách prezidenta sa voľba poštou neuplatňuje. Tieto časti ustanovení nedopatrením neboli zo zákona vypustené v rámci posledného legislatívneho procesu, kedy sa realizovali zmeny vo vtedy prerokovávanom návrhu zákona na pôde parlamentu pozmeňujúcim a doplňujúcim návrhom (pôvodne včlenená voľba poštou prezidenta sa pozmeňujúcim a doplňujúcim návrhom vypustila).

**K bodom 8, 9 a 12**

           Vzhľadom na to, že zoznam zaregistrovaných kandidátov bude k dispozícii v informačnom systéme Register kandidátov a kandidátnych listín vzápätí po rozhodnutí o zaregistrovaní kandidátov, volebnej komisii samosprávneho kraja odpadne povinnosť zasielať zoznam zaregistrovaných kandidátov v listinnej podobe obciam územnom obvode samosprávneho kraja a v elektronickej podobe Ministerstvu vnútra Slovenskej republiky a odbornému sumarizačnému útvaru volebnej komisie samosprávneho kraja. Taktiež miestnym volebným komisiám odpadne povinnosť zasielať zoznam zaregistrovaných kandidátov v elektronickej podobe Ministerstvu vnútra Slovenskej republiky a odbornému sumarizačnému útvaru príslušnej okresnej volebnej komisie.

**K bodom 10, 11, 14 a 15**

Obdobne ako pri okrskových a okresných volebných komisiách, dochádza k ustanoveniu povinnosti zverejniť zápisnicu obvodnej volebnej komisie, volebnej komisie samosprávneho kraja a miestnych alebo mestských volebných zápisníc.

**K bodu 13**

Ide o opravu zjavnej nesprávnosti v zákone.

**K bodu 16**

Vzhľadom na implementáciu nového informačného systému registra kandidátov a kandidátnych listín a potrebu jeho komplexného uvedenia do praxe sa explicitne ustanovuje, že nová právna úprava sa bude vzťahovať až na voľby, ktoré budú vyhlasované po nadobudnutí účinnosti tohto zákona. Nie na voľby, ktoré by sa síce konali po nadobudnutí účinnosti novej právnej úpravy, avšak boli by vyhlásené skôr ako 1. júna 2024.

**K čl. II**

Vzhľadom na potrebnú dĺžku legislatívneho procesu a dostatočnú legisvakanciu sa navrhuje účinnosť od 1. júna 2024. Prvýkrát by sa tento zákon aplikoval vo voľbách vyhlásených po nadobudnutí účinnosti tohto zákona.

Schválené vládou Slovenskej republiky 10. januára 2024.

**Robert  F i c o, v. r.**

predseda vlády Slovenskej republiky

**Matúš Šutaj Eštok, v. r.**

                                              minister vnútra Slovenskej republiky